Na temelju Zakona o predškolskom odgoju i obrazovanju (NNbr.10/97,107/07,97/13),te Članka 38.Statuta Dječjeg vrtića  Radost Ludbreg, Upravno vijeće Dječjeg vrtića  Radost  na prijedlog ravnateljice donosi :

UVOD

Temeljna uloga odgoja i obrazovanja je stvaranje uvjeta za potpun i skladan razvoj djetetove osobnosti,doprinos kvaliteti njegova odrastanja, te kvaliteti njegovog obiteljskog života.
Svrha predškolskog odgoja i obrazovanja je osigurati uvjete koji jamče razvoj svih sposobnosti svakog djeteta, te osiguravaju jednake mogućnosti svoj djeci. (Nacionalni okvirni kurikulum,Zagreb,2011.).
Dječji vrtić je ustanova koja stvara kurikulum,odnosno uvjete za cjelovit razvoj djeteta,poštujući pritom razvojne i druge čimbenike koji okružuju dijete.
Nizom aktivnosti predškolska ustanova potiče zaposlene na razvoj kompetencija koje omogućavaju kvalitetan rad s djecom, odnosno stvaraju osnove za razvoj djetetovih sposobnosti za učenje, samostalanost u učenju i stjecanju znanja koje je svuda oko nas,razvijajući pri tome suradnju svih izravnih i neizravnih sudionuika odgoja.
Temeljna struktura predškolskog kurikuluma:
JA (SLIKA O SEBI)
JA I DRUGI (OBITELJ,DRUGA DJECA,DRUŠTVENA ZAJEDNICA,VRTIĆ,LOKALNA ZAJEDNICA)
SVIJET OKO MENE(PRIRODNO I DRUŠTVENO OKRUŽENJE,KULTURNA BAŠTINA,ODRŽIVI RAZVOJ)
U svakom području određuju se sadržaji,koji  se povezuju s različitim dimenzijama odgojno- obrazovnog procesa.
Planiraju se aktivnosti koje svojim sadržajem i neposrednim odgojno –obrazovnim radom rezultiraju ostvarenjem ciljeva kojima se potiče cjelokupan tjelesni, intelektualni, psihofizički, emocionalni i duhovni razvoj djeteta.









VIZIJA USTANOVE
Zajedničko stajalište o poželjnoj  budućnosti naše ustanove stvoreno je od osobnih vizija svih zaposlenih,naših shvaćanja i kreiranja aktivnosti koje vode ka željenom smjeru.
Raspravljajući o oblikovanju vizije koja se temeljila na osvješćivanju i usklađivanju vrijednosti i uvjerenja na kojima se temelje svi aspekti odgojno obrazovnog procesa.
Vizija naše ustanove je neprestani razvoj kvalitete u provođenju odgojno- obrazovne djelatnosti, te kreiranje aktivnosti koje će pridonijeti razvoju djeteta i širiti njegove vidike, te  činiti ustanovu  jedinstvenom i drugačijom od ostalih.



MISIJA USTANOVE
Misija naše ustanove je kao i svih odgojno obrazovnih ustanova skrb o djeci predškolske dobi usklađena po načelima suvremenog odgoja i obrazovanja.
Stvaranje što kvalitetnijih uvjeta za odgoj i učenje djece, kontinuirani profesionalni razvoj zaposlenih, što efikasnije odgojno -obrazovno djelovanje odgojitelja, kontinuirano unapređivanje partnerstva s roditeljima i širom zajednicom misija je naše ustanove.
Svi zaposleni svakodnevno nastoje osmisliti aktivnosti koje će djetetu boravak u vrtiću učiniti što ugodnijim, zanimljivijim i radosnijim.
Neprestanim stručnim usavršavanjem, raspravama, razmjenom iskustava drugih ustanova, savjetovanjem sa stručnjacima različitih profilanastojimo, praćenjem novih paradigmi predškolskog odgoja ostvariti i dokazivati našu misiju.
Razvoj ustanove i njenog kurikuluma može se pratiti kroz ljetopis koji sadrži foto dokumentaciju iz 1966.godine od početaka vrtića, a sve aktivnosti kroz web staranicu, radne mape odgojitelja kao i prezentacije i foto kurikulum koji se čuva u arhivi Vrtića.






 PROGRAMI I NAMJENA PROGRAMA

Dječji vrtić  Radost Ludbreg (u daljnjem tekstu Vrtić) je javna ustanova koja provodi djelatnost predškolskog odgoja za djecu rane i predškolske dobi, osnivač i vlasnik je Grad Ludbreg.
U Vrtiću se provode programi njege,odgoja,obrazovanja,zdravstvene zaštite,prehrane i socijalne skrbi djece predškolske dobi koji su prilagođeni razvojnim potrebama djece, njihovim interesima  i  mogućnostima, te trenutnoj epidemiološkoj situaciji.
Program Dječjeg vrtića  Radost Ludbreg za pedgošku 2020./21.godinu realizirati će se kroz:
· primarni desetsatni 
· program predškole -250sati
· program adaptacijske igraonice(integracija u skupinu u koju se dijete upisuje)dva puta tjedno
· program odgoja u vjeri-jednom tjedno (dvije skupine)
· program ranog učenja njemačkog i engleskog  jezika (dva puta tjedno)
Namjena programa je aktivnostima planiranim  kroz godišnje, tromjesečne, tjedne i dnevne planove, te situacijskim poticajima  osigurati uvjete potrebne za :
· očuvanje zdravlja djeteta, jačanje dječjeg organizma, jednakomjeran razvoj cjelovite dječje ličnosti, razvoj higijenskih i kulturnih navika, te što bolju sinhroniziranost pokreta u igri i aktivnostima
· formiranje osnovnih moralnih načela, empatije, ljubavi prema bližnjima i prijateljima, uzajamnoj suradnji i pomoći, rješavanju problema mirnim putem, izražavanju emocija i razumijevanju emocija drugih, razvoj elementarnih navika
· razvoj mentalnih sposobnosti,pozornosti, praćenja,razvoj govora, bogaćenje riječnika i kulture izražavanja
· razvoj smisla za estetsko doživljavanje umjetnosti i prirode, razvoj mašte, stvaralaštva vlastitim izražavanjem kroz crtež, modeliranje,pokret,glazbu
· zadovoljiti potrebe djece i roditelja 
· poštivanje vjerskih i nacionalnih sloboda
· razvoj osjećaja sigurnosti i samopouzdanja, razvoj samostalnosti i otpornosti
· razvoj ekološke svijesti, radoznalosti, aktivnog i istarživačkog odnosa prema učenju

Na nivou Vrtića zajednički smo odredili prijedlog aktivnosti kroz godinu koje odgojitelji nadopunjuju individualnom kreativnošću,interesima djece i temama koje se nametnu kao aktualne kroz godinu, a koje odgojitelji razrađuju kroz tromjesečne, tjedne i dnevne planove.


NOSITELJI PROGRAMA
Na realizaciji odgojno obrazovnog dijela programa zaposleno je 14 odgojitelja , a na realizaciji ostalih poslova 6 radnika.
Za realizaciju kraćih programa povremeno se zapošljava odgojitelj za provođenje programa predškole. Od ove pedagoške godine imamo psihologa što roditeljime i odgojiteljima znatno olakšava rad, a prema potrebi  i u vrijeme stručnog osposobljavanja surađujemo s pedagogom kao vanjskim suradnikom.

NAČIN OSTVARIVANJA PROGRAMA
Primarni program provodi se u vremenu od 5,00 do 17,00 sati.
Ekonomska cijena programa iznosi 1.300,00kn, a najviša za roditelje čija su djeca na desetsatnom programu iznosi 600,00kn za jasličku dob i 500,00kn za djecu od 4godine do polaska u školu, niža cijena utvrđuje se prema skali na osnovu relevantne dokumentacije propisane Pravilnikom o utvrđivanju cijene usluga.
Programa predškole provodi se od 12,00 do 15,00sati u trajanju od 1.10.do 31.05.
Program adaptacijske igraonice provodi se dva puta tjedno po dva sata u skupinu u koju bi se dijete upisalo da polazi primarni program.
Program vjerskog odgoja provodi se jednom tjedno po 45 minuta za djecu od 5 godina starosti do polaska u školu, a provode ga dvije  odgojiteljice  sa završenim kanonskim mandatom.
Program ranog učenja stranih jezika provodi  naše odgojiteljice s verificiranim programom njemačkog jezika i engleskog jezika dva puta tjedno po 45 minuta u dvije skupine.

VREMENIK AKTIVNOSTI
Provođenje aktivnosti u vrtiću odvija se slijedećim redosljedom:
· 5,00 – 7,00 sati jutarnje dežurstvo ( od 6,00-7,00 zajutrak)
· 7,00-8,00 sati aktivnosti okupljanja po skupinama, individualne aktivnosti odgojitelja 
· 8,00-9,00sati doručak
· 9,00 – 10,00 10,30,11,30 aktivnosti prema planu odgojitelja,boravak na dvorištu,šetnja
· 11,00-12,30-ručak-ovisno o završenim aktivnostima i povratku iz šetnje
· 12,00-14,00-slobodne aktivnosti po skupinama, popodnevni odmor
· 14,00 užina
· 14,00-15,30 individualne aktivnosti djece i odgojitelja, slobodne aktivnosti,boravak vani
· 15,30-17,00 sati popodnevno dežurstvo,kraći programi

NAČIN VREDNOVANJA
Odgojitelji  svoju valorizaciju i samovrednovanje provedenih kroz :
· Tromjesečno u knjigu pedagoške dokumentacije
·  Kroz mapu aktivnosti s popratnom foto ,video i ostalom dokumentacijom
· Raspravom na odgojiteljskim vijećima  kroz osvrt na proteklo tromjesečno razdoblje , te planiranjem  aktivnosti za slijedeće tromjesečno razdoblje
· Anketom i upitnicima  prema roditeljima
· Obrascima za vrednovanje koje izrade odgojitelji za svoju skupinu  s ciljem praćenja razvoja skupine












